ມຸມມອງຂອງຜູ້ບໍລິຫານການບິນລາວຄົນໃໝ່ ທ່ານ ບຸນມາ ຈັນທະວົງສາ | ລາວໂພສຕ໌ Laopost
ໜ້າທຳອິດ ການບິນລາວ ມຸມມອງຂອງຜູ້ບໍລິຫານການບິນລາວຄົນໃໝ່ ທ່ານ ບຸນມາ ຈັນທະວົງສາ
ຂ້າພະເຈົ້າສັງກັດຢູ່ການບິນແຕ່ເລີ່ມເຂົ້າຮຽນວິຊາຊີບ ຮັບໃຊ້ທະຫານອາກາດ ແຕ່ປີ 1972, ໃນໄລຍະນັ້ນ, ກໍຖືກສົ່ງໄປຮຽນຕໍ່ຢູ່ອະດີດສະຫະພາບໂຊວຽດທາງດ້ານວິສະວະກຳ ແລະ ກັບມາຮັບໃຊ້ທະຫານອາກາດ;ຈົນເຖິງທ້າຍປີ 2001 ຂ້າພະເຈົ້າໄດ້ຖືກແຕ່ງຕັ້ງໃຫ້ມາຮັບຜິດຊອບບໍລິສັດນ້ອຍໆແຫ່ງໜື່ງທີ່ລົ້ມລະລາຍແລ້ວ ຊື່ບໍລິສັດ ອາກາດລາວ (ແອຣ໌ລາວ) ເຊິ່ງເຄື່ອນໄຫວມາໄລຍະໜຶ່ງ ແຕ່ບໍ່ປະສົບຜົນສຳເລັດ, ຂ້າພະເຈົ້າໄດ້ດຳເນີນການພັດທະນາຈົນກາຍມາເປັນບໍລິສັດ ລາວເດີນອາກາດ ໃນປະຈຸບັນ.
ຈະຕ້ອງສືກສາຫາສາເຫດທີ່ແທ້ຈິງຂອງບັນຫາທີ່ມີຢູ່ໃນປະຈຸບັນເຊິ່ງບັນຫາຕົ້ນຕໍແມ່ນວິກິດທາງການເງິນ.ເພື່ອແກ້ໄຂບັນຫາດັ່ງກ່າວຈຶ່ງຫາວິທີຫຼຸດລາຍຈ່າຍລົງ ແລະ ເພີ່ມລາຍຮັບຂຶ້ນ, ເນັ້ນປະສິດທິພາບຂອງບຸກຄະລາກອນ, ການຈັດຕັ້ງພາຍໃນ ແລະ ລະບົບການບໍລິຫານລາຍຈ່າຍ. ສ່ວນລາຍຮັບ ແມ່ນຈະແກ້ໄຂຂອດການບໍລິການໃຫ້ມີຄຸນນະພາບດີກວ່າເກົ່າເຮັດແນວໃດໃຫ້ສາຍການບິນຢູ່ໃນໃຈຂອງຜູ້ໂດຍສານ, ຫັນຄູ່ແຂ່ງມາເປັນຄູ່ຮ່ວມມື ແລະ ຫັນວິກິດໃຫ້ເປັນໂອກາດ ໂດຍຊອກຫາຄູ່ຮ່ວມມື ແລະ ຊອກຜູ້ສະໜັບສະໜູນໃນທຸກດ້ານ.